**ELŐTERJESZTÉS**

**2015. április 27-i képviselő-testületi ülésre**

**Beszámoló**

**Kincsesbánya Község Önkormányzatának**

**2014. évi gazdálkodásáról**

1. **Az önkormányzati feladatellátás általános értékelése:**

Kincsesbánya Község Önkormányzatának Képviselő-testülete a 4/2014.(II.14.) rendeletével alkotta meg az Önkormányzat 2014. évi költségvetését. 312.146 e Ft kiadási és bevételi főösszeggel. Kincsesbánya Község Önkormányzata 2014. évben összességében kiegyensúlyozott gazdálkodást folytatott.

A bevételek és kiadások az előirányzatokon belül alakultak, az önkormányzati feladatok teljesítése mellett. Vonatkozik ez a megállapítás úgy a kötelező, mint az önként vállalt önkormányzati feladatokra.

Az önkormányzat folyamatosan adta támogatásait az intézményei és a társulásban ellátott feladatok finanszírozásához. Számláink határidőben kifizetésre kerültek.

2014. év folyamán a kiadások és a bevételek változásai miatt két alkalommal került sor a költségvetési rendelet módosítására melynek eredményeképpen a módosított kiadási és bevételi előirányzat 336.197 e Ft-ra változott.

Az önkormányzat 2014. évben fejlesztési kölcsönt 10000 e Ft-ot vett fel, pályázat előfinanszírozására (Volkswagen), likviditási hitelkerettel nem rendelkezett.

2014. évben elkészült iskola felújítása.

1. **Az Önkormányzat bevételi forrásai és azok teljesítése**

A 2014. évi intézményi működési bevétel – 31.783 e Ft – 99,51%-ra teljesült a módosított előirányzathoz képest.

Önkormányzatunk költségvetési támogatása a 74.738 e Ft eredeti előirányzathoz képest 21.208 e Ft-tal növekedett. A növekedés legnagyobb részét a lakossági víz- és csatornaszolgáltatás támogatására folyósított összeg, illetve az egyes szociális feladatok kiegészítő támogatása adja.

Önkormányzatunk helyi adók és adó jellegű bevételei a 40.601 e Ft módosított előirányzattal szemben 63.623 e Ft-ra teljesültek. Itt kerülnek elszámolásra a helyi adók, pótlékok, bírságok. Legnagyobb mértékben a helyi iparűzési adó bevételünk emelkedett a tervezetthez képes 23.178 e Ft-tal.

Átengedett központi adók bevételünk (gépjárműadó) 101,57 %-on teljesült.

Felhalmozási és tőkejellegű bevételként kerül elszámolásra az értékesített önkormányzati ingatlan bevétele (139 e Ft), KLIK által pályázatból átutalt 1.799 e Ft, és a KEOP pályázat I. ütemének elszámolásaként kapott összeg (74.022 e Ft).

Működési célú támogatásértékű bevételeknél számoltuk el az OEP-től kapott 4.623 e Ft támogatást. Itt számoltuk el továbbá a közcélú foglalkoztatás támogatására kapott 6.586 e Ft-ot, a TÁMOP pályázatból kapott 5.655 e Ft-ot, az Európai Vidékfejlesztési Alaptól kapott 1.857 e Ft és a Móri TKT által visszautalt (2013. évi működési támogatás különbözete) 100 e Ft-ot.

1. **Az önkormányzat kiadásai és azok teljesítése**

Az önkormányzat 2014. évi működési kiadásainak eredeti előirányzata 312.146 e Ft, a módosított előirányzat 336.197 e Ft a teljesítés 254.474 e Ft.

A személyi juttatások módosított előirányzata 39.326 e Ft, a teljesítése 35.694 e Ft- volt.

A munkaadókat terhelő járulékok módosított előirányzata 10.299 e Ft, a teljesítése 9.090 e Ft.

A dologi kiadások módosított előirányzata 59.452 e Ft, teljesítés 53.121 e Ft, mindez az ésszerű, takarékos gazdálkodással magyarázható.

A társadalom és szociálpolitikai juttatások, támogatásoknál az eredeti 3.288 e Ft-hoz képest 6.756 e Ft-ra módosult az előirányzat, a teljesítése 5.970 e Ft-ra realizálódott.

2014. évben eredeti előirányzatként 651 e Ft, módosított előirányzatként 722 e Ft összegű keretet biztosított a Képviselő-testület egyéb szervezetek támogatására. Az alábbiak részesültek támogatásban:

 - Kincs, Kultúra, Sport Egyesület 392 e Ft

 - Gárdonyi Géza Általános Iskola 10 e Ft

 - Bányásztelepülések Országos Szövetsége. 17 e Ft

 - „Bakonyért” Vidékfejlesztési Egy. 30 e Ft

 - Polgárőrség 241 e Ft

 - TÖOSZ 31 e Ft

Működési célú pénzeszköz átadásként került elszámolásra az Isztimér Község Önkormányzatának védőnői működési kiadásokra átadott 200 e Ft. Mór Város Önkormányzatának gyermek jóléti, házi segítségnyújtás, szociális étkezés, gazdasági iroda működésére 1.659 e Ft. Pénzügyi Keretnek 47 e Ft, Közép-Dunavidéki Hulladékgazdálkodónak 156 e Ft, EZER-JÓ Vidékfejlesztési Egyesületnek 30 e Ft-ot utaltunk át működési kiadásaik támogatására. Móri Többcélú Kistérségi Társulásnak óvoda, orvosi ügyelet, belső ellenőrzési feladatok és gyepmesteri szolgálat ellátására 1.817 e Ft került átutalásra.

Az önkormányzat költségvetéséből teljesített összes felhalmozás, felújítás célú kiadás 2014. évben 99.419 e Ft-ra teljesült.

Az Önkormányzat iskola felújításra 79.102 e Ft-ot, szennyvíztelep járda felújítására 464 e Ft-ot, iskola villamossági felújítására 1.799 e Ft-ot fordított.

Fejlesztési kiadásként számoltuk el a Volkswagen gépjármű (12.644 e Ft), a konyhai szeletelő (258 e Ft), és kis értékű tárgyi eszközök beszerzését (1.730 e Ft), strand visszavásárlását (1.358 e Ft) értékben. Kemence tetőszerkezetének építésére 366 e Ft-ot, földterület vásárlására 127 e Ft-ot költöttünk.

 **Maradvány alakulása**

Az önkormányzat 2014. december 31-i záró pénzkészlete 37.505 e Ft.

1. **Értékpapír és hitelműveletek alakulása**

Kincsesbánya Község Önkormányzata 2014. december 31-én 10.000 e Ft kölcsönállománnyal rendelkezett, értékpapír forgalma nem volt.

1. **Vagyon alakulása**

 Adatok e Ft-ban

|  |  |  |  |
| --- | --- | --- | --- |
| A vagyoni helyzet alakulása | Nyitó | Záró | Változás |
| **Eszközök:** |
| *Immateriális javak:* | *503* | *98* | *-405* |
| *Tárgyi eszközök:* | *591 081* | *753 673* | *162 592* |
| *Befektetett pénzügyi eszközök összesen:* | *6 445* | *6 445*  | *0* |
| *Üzemeltetésre, kezelésre átadott eszközök:* |  *67 352* |  *0* | *- 67 352* |
| ***Nemzeti vagyonba tartozó befektetett eszközök:*** | ***665 381*** | ***760 216*** | ***+ 94 835*** |
| ***Nemzeti vagyonba tartozó forgóeszközök:*** | ***242*** | ***425*** | ***+183*** |
| ***Követelések:*** | ***10 920*** | ***7517*** | ***- 3 403*** |
| ***Pénzeszközök:*** | ***14 088*** | ***37530*** | ***+23 442*** |
| ***Követelés jellegű sajátos elszámolások:*** | ***2 715*** |  ***429*** | ***- 2 286*** |
| ***Egyéb sajátos eszközoldali elszámolások*** |  | ***1958*** | ***+1 958*** |
| ***Eszközök összesen:*** | ***693 346*** | ***808 075*** | ***+ 114 729*** |
| **Források:** |
| *Nemzeti vagyon induláskori értéke:* | *1 024 029* | *1 024 029* | *0* |
| *Egyéb eszközök induláskori értéke:* | *14 049* | *14 049* | *0* |
| *Felhalmozott eredmény:* | *-355 186* | *-355 186* | *0* |
| *Mérleg szerinti eredmény* |  | *42 165* | *+42 165* |
| ***Saját tőke*** | ***682 892*** | ***725 057*** | ***+42165*** |
| *Kötelezettségek:* | *10 415* | *79 046* | *+68 631* |
| *Egyéb sajátos forrásoldali elszámolások* | *39* | *25* | *-14* |
| *Passzív időbeli elhatárolások* | *0* | *3947* | *+3 947* |
| **Források összesen:** | **693 346** | **808 075** | **+114 729** |

Az önkormányzat 2014. évi záró mérleg főösszege 808.075 e Ft mely 2013. év végi mérlegadatokhoz képest nem kis mértékben növekedett, ami a 2014. évben elvégzett fejlesztési munkák elvégzésével magyarázható. 2014 évben a felhalmozási kiadásaink összege magasan meghaladták az eszközeinkre elszámolt értékcsökkenés összegét.

Összességében elmondható, hogy az önkormányzat 2014. évi gazdálkodása stabil volt. A képviselő-testület által elfogadott költségvetés és a módosítások megteremtették a kiegyensúlyozott gazdálkodás lehetőségét.

Kincsesbánya, 2015. április 20.

 Bajkai János

 polgármester